《和黎职方冬至日别梁舍人还朝》
明代·潘光统

岁晏离心苦，含情对绮筵。尊开南至日，帆送北征船。

鸿雁江天杳，梅花驿路妍。分襟从此去，心折五云边。

作者简介：潘光统，字少承，号滋兰。顺德人。明世宗嘉靖二十年（一五四一）贡生，入太学。授光禄寺署丞，迁京府通判。著有《滋兰集》。明郭棐《粤大记》卷二四、清康熙《顺德县志》卷七、清道光《广东通志》卷二七九有传。